cyanic-selkie/wikianc huggingface dataset:
Συνωμοσία του 1789
Η Συνωμοσία του 1789 ήταν μια πλεκτάνη στη Σουηδία το 1789, με σκοπό την εκθρόνιση του Γουσταύου Γ΄ της Σουηδίας, και την τοποθέτηση του αδελφού του Κάρολου ΙΓ’ της Σουηδίας στο θρόνο. Η πλοκή υποκινήθηκε από μια ομάδα συνωμοτών στο βασιλικό Παλάτι, που περιελάμβανε, μεταξύ άλλων, την αδελφή του βασιλιά, Σοφία Αλβερτίνα, την σύζυγο του Κάρολου, Χεδβίγη Ελισάβετ Καρλόττα του Χόλσταϊν-Γκότορπ, τον μικρότερο αδερφό του βασιλιά, Πρίγκιπα Φρειδερίκο Αδόλφο, εν μέρει τον ίδιο τον Κάρολο και τον Γουσταύο Αδόλφο Ρέιτερχολμ. Η σκευωρία επηρεάστηκε από την αντιπολίτευση των ευγενών εναντίον του Γουσταύου Γ΄ λόγω του νόμου της Ένωσης και της Ασφάλειας του Βασιλιά κατά τη διάρκεια του Ρωσο-σουηδικού πολέμου (1788–1790). Το σχέδιο ήταν να πείσουν τον Κάρολο να ενεργήσει ως το κεντρικό πρόσωπο και σύμβολο αυτής της αντιπολίτευσης. Ωστόσο η συνωμοσία αυτή δεν πραγματοποιήθηκε πότε, επειδή ο Κάρολος, όταν ενημερώθηκε για το σχέδιο, αρνήθηκε να συμμετάσχει σε αυτό. Η πλεκτάνη αυτή δεν βγήκε εκείνη την εποχή στην επιφάνεια επίσημα και γι’ αυτό δεν οδήγησε σε κάποια νομική συνέπεια.
Παραπομπές
Κατηγορία:Συνωμοσίες
Ευκλείδης (αποσαφήνιση)
Εκτός από τον μεγάλο αρχαίο Έλληνα μαθηματικό Ευκλείδη, με το ελληνικό όνομα Ευκλείδης μπορεί να αναφέρονται και τα εξής:
Γεωγραφία και αστρονομία
Κατηγορία:Αποσαφηνίσεις ονομάτων
Ευδοκία Παλαιολογίνα Τζαμπλακώνισσα
Η Ευδοκία Παλαιολογίνα Τζαμπλακώνισσα  ήταν βυζαντινή ευγενής του 14ου αιώνα από την οικογένεια των Παλαιολόγων.
Η Ευδοκία ήταν κόρη του Κωνσταντίνου Παλαιολόγου και της Ευδοκίας Νεοκαισαρείτισσας. Παντρεύτηκε τον Δημήτριο Τζαμπλάκωνα, μέγα στρατοπεδάρχη. Πιθανότατα έζησε αρχικά στις Σέρρες, όπου οι Τζαμπλάκωνες ήταν ντόπιοι γαιοκτήμονες της περιοχής. Ακολούθησε τον σύζυγο της το 1345 κατά την παραμονή του στις Σέρρες και με την πτώση της πόλης στους Σέρβους τον ακολούθησε στην Χρυσούπολη, όπου ο Δημήτριος παρέμεινε εκεί ως το 1360.
Αναφέρεται δωρήτρια και ευεργέτιδα πολλών μονών, όπως όταν το 1362 μαζί με τον σύζυγό της δώρισαν μερίδιο κτήματος κοντά στον Γαλλικό ποταμό στη μονή Βατοπεδίου· στο έγγραφο που σώζεται ως σήμερα, η Ευδοκία υπογράφει: Eύδoκήα Παλεολογήνα Τζαμπλακόνησα η μαιγάλη στρατωπαιδάρχησα.
Παραπομπές
Κατηγορία:Βυζαντινοί του 14ου αιώνα Ευδοκια
Ναβουχοδονόσορ Δ΄
Ναβουχοδονόσορ Δ΄ ή Ναμπου-κουντουρι-ούσουρ Δ΄ ήταν το επίσημο όνομα του Αράχα ( - 5. Δεκεμβρίου 521 π.Χ.). Ο πατέρας του ονομάζονταν Χαλδίτα. Ο Ναβουχοδονόσορ Δ' υπήρξε αυτοκράτορας της Βαβυλώνας το 521 π.Χ. και συγκεκριμένα για μια διάρκεια επτά μηνών. Η πρώτη του διαταγή ως αυτοκράτορα χρονολογείται την 17η Μαΐου 521 π.Χ., ενώ η τελευταία του εντολή χρονολογείται την 3η Νοεμβρίου του 521 π.Χ. Ο επίσημος τίτλος του ήταν Τέκνο του Ναβοναΐδ, ενώ το αυτοκρατορικό του όνομα ήταν Ναβουχοδονόσορ για να τηρεί την παράδοση.
Σπέισγουοτς
Το Σπέισγουoτς (Spacewatch) είναι ένα πρόγραμμα στο Πανεπιστήμιο της Αριζόνα για την μελέτη των μικρών πλανητών, καθώς και των κομητών και των αστεροειδών. Ο επικεφαλής είναι ο Δρ. Ρόμπερτ ΜακΜίλαν. Στο πρόγραμμα αποδίδεται η εύρεση ενός δορυφόρου του Δία, με όνομα Καλλιρρόη.
Μερικές από τις αξιοσημείωτες ανακαλύψεις του Σπέισγουοτς είναι οι εξής μικροί πλανήτες: 60558 Έχεκλος, 5145 Φόλος, 20000 Βαρούνα, 9965 GNU, 1998 KY26, (35396) 1997 XF 11, (48639) 1995 TL8, καθώς και ο κομήτης 125P/Spacewatch.
Μερικές ανακαλύψεις
Κατηγορία:Εξερεύνηση του διαστήματος Κατηγορία:Πλανητική Επιστήμη
Ουροποιητικό σύστημα
Το ουροποιητικό σύστημα του ανθρώπου αποτελείται από τους νεφρούς, τους ουρητήρες, την ουροδόχο κύστη και την ουρήθρα. Σκοπός του συστήματος αυτού είναι η παραγωγή και η αποβολή των ούρων και μαζί μ' αυτά μιας σειράς άχρηστων συστατικών που παράγονται στον οργανισμό από τις καύσεις, καθώς και η διατήρηση του ισοζυγίου του νερού και των ηλεκτρολυτών στο ανθρώπινο σώμα.
Το κύριο όργανο του ουροποιητικού είναι ο νεφρός. Έχουμε δύο νεφρούς στο σώμα μας, έναν αριστερό κι ένα δεξιό που σκοπός τους είναι η παραγωγή των ούρων. Τα υπόλοιπα όργανα του συστήματος χρησιμεύουν στην αποβολή των ούρων και γι αυτό τα λέμε και αποχετευτικά όργανα του ουροποιητικού συστήματος.
Ακολουθεί ένα δοκίμιο λειτουργικής ανατομικής του ουροποιητικού συστήματος του ανθρώπου στο οποίο περιγράφεται η μορφολογία και η λειτουργία του συστήματος.
Ο μεταβολισμός των πρωτεϊνών στα κύτταρα έχει ως αποτέλεσμα την παραγωγή αζωτούχων ουσιών, οι οποίες είναι τοξικές για τον οργανισμό. Έτσι, έπρεπε να βρεθεί κάποιος τρόπος απομάκρυνσης αυτών των ουσιών από το σώμα για να είναι δυνατή η φυσιολογική του λειτουργία. Το ουροποιητικό σύστημα έχει σκοπό την παραγωγή και την αποβολή των ούρων και μέσω αυτών την απομάκρυνση κυρίως των τοξικών καταλοίπων του μεταβολισμού των πρωτεϊνών.
Εξέλιξη του ουροποιητικού
Η ιστορία της εξέλιξης του ουροποιητικού συστήματος των ζωντανών οργανισμών είναι τόσο μεγάλη όσο και ενδιαφέρουσα, και σχετίζεται με τις αλλαγές του περιβάλλοντος στο οποίο ζούσαν οι οργανισμοί αυτοί. Τα ψάρια και τα άλλα υδρόβια ζώα, επειδή ζούν σε υγρό περιβάλλον δεν αντιμετωπίζουν προβλήματα αποβολής των αζωτούχων καταλοίπων. Στα είδη αυτά το τελικό προϊόν της καύσης των λευκωμάτων είναι η αμμωνία (γι' αυτό λέγονται αμμωνιοτελικά) που είναι ουσία ευδιάλυτη στο νερό, διαλύεται στο υγρό τους περιβάλλον κι απομακρύνεται από τα κύτταρα πολύ εύκολα και απλά.
Τα πρώτα ζώα που βγήκαν στη στεριά άρχισαν να αναπτύσσουν ένα μηχανισμό μετατροπής της αμμωνίας σε κάποια άλλη ουσία, επίσης ευδιάλυτη στο νερό, για να μπορούν να την απομακρύνουν απ' τον οργανισμό τους σε κατάσταση υδατικών διαλυμάτων. Μερικά από αυτά ζούσαν σε περιόδους ή σε τόπους που το νερό ήταν λιγοστό και έπρεπε να κάνουν μεγάλη οικονομία στα υγρά του οργανισμού τους. Εξελίχθηκε λοιπόν ο οργανισμός τους με τέτοιο τρόπο ώστε το τελικό προϊόν της καύσης των λευκωμάτων να είναι το ουρικό οξύ, μια κρυσταλλική ουσία που αποβάλλεται από το έντερο μαζί με τα κόπρανα, κάνοντας μεγάλη εξοικονόμηση νερού στον οργανισμό· τα ζώα αυτά είναι τα ουρικοτελικά, και είναι τα πτηνά και μερικά ερπετά και αμφίβια ζώα.
Τρίτη κατηγορία ζώων, στην οποία ανήκουν και τα θηλαστικά και ο άνθρωπος, ζουν σε περιβάλλον που δεν υπάρχει σοβαρή έλλειψη νερού, αλλά ταυτόχρονα πρέπει να κάνουν οικονομία στα σωματικά υγρά τους και στο νερό· τα ζώα αυτά μετατρέπουν τα προϊόντα της καύσης των λευκωμάτων σε ουρία (η μετατροπή αυτή γίνεται στο ήπαρ) και λέγονται ουριοτελικά. Η ουρία είναι ουσία ευδιάλυτη στο νερό και μεγάλες ποσότητές της μπορούν να διαλυθούν σε μικρές ποσότητες νερού.
Τα ζώα αυτά λοιπόν διαμόρφωσαν ένα ουροποιητικό σύστημα που μπορεί να "φιλτράρει" το αίμα όπου περιέχεται η ουρία που παράγεται διαρκώς στο ήπαρ. Το "φιλτράρισμα" αυτό παρασέρνει μεγάλες ποσότητες νερού που περιέχουν την ουρία, αλλά και διάφορα άλλα συστατικά του αίματος χρήσιμα στον οργανισμό, όπως ζάχαρο και λευκώματα. Το ουροποιητικό σύστημα του ανθρώπου είναι σε θέση να επαναρροφά το περισσότερο νερό μαζί με τα χρήσιμα συστατικά και να τα επιστρέφει στην κυκλοφορία, ενώ αφήνει την ουρία κι άλλα άχρηστα συστατικά διαλυμένα σε μικρά ποσά νερού μέσα σε χώρους ειδικούς, απομονωμένους από την κυκλοφορία· από εκεί παίρνει πίσω λίγο ακόμη νερό κι ό,τι απομένει (τα ούρα) το αποβάλλει από το σώμα.
Μέρη του συστήματος
Η ουρήθρα είναι διαφορετική στους άνδρες και στις γυναίκες και βρίσκεται στα έξω γεννητικά τους όργανα.
Νεφροί
Ο δεξιός νεφρός βρίσκεται λίγο χαμηλότερα από τον αριστερό γιατί πιέζεται από το ήπαρ το οποίο βρίσκεται ακριβώς από επάνω του. Στον κάθε νεφρό διακρίνουμε μια πρόσθια και μια οπίσθια επιφάνεια που είναι υπόκυρτες, ένα έξω χείλος που είναι κυρτό και ένα έσω που είναι κοίλο, έναν άνω κι έναν κάτω πόλο. Στον άνω πόλο του κάθε νεφρού βρίσκεται το σύστοιχο επινεφρίδιο (σημαντικότατος ενδοκρινής αδένας). Στο έσω χείλος του νεφρού υπάρχει μια βαθειά σχισμή, η πύλη του νεφρού, που οδηγεί σε ένα άνοιγμα στο εσωτερικό του οργάνου το οποίο λέγεται νεφρική κοιλία. Στη νεφρική κοιλία βρίσκεται η νεφρική πύελος. Από την πύλη του νεφρού μπαίνει η νεφρική αρτηρία (κλάδος της κοιλιακής αορτής) και βγαίνουν η νεφρική φλέβα, τα λεμφαγγεία του νεφρού και η νεφρική πύελος με τον ουρητήρα.
Ο νεφρός στηρίζεται (κρέμεται) από τα αγγεία του και από μια ινώδη μεμβράνη, την θήκη του νεφρού ή νεφρική περιτονία, η οποία τον περιβάλλει σαν τσέπη ανοιχτή στο κάτω της μέρος και, συμφυόμενη με το περιτόναιο εμπρός και με τις περιτονίες των μυών του οπίσθιου κοιλιακού τοιχώματος πίσω, τον καθηλώνει στο οπίσθιο κοιλιακό τοίχωμα. Ο ίδιος ο νεφρός περιβάλλεται από έναν ινώδη χιτώνα που κι αυτός συμφύεται με τη θήκη. Μεταξύ θήκης και ινώδη χιτώνα υπάρχει το περινεφρικό λίπος που σχηματίζει μια αρκετά παχειά κάψα γύρω από το νεφρό και συμβάλλει στη στήριξη και στην προστασία του.
Οι σχέσεις των νεφρών με τα γύρω όργανα: α) Ο δεξιός νεφρός έχει επάνω και μπροστά του το ήπαρ, επάνω και πίσω το διάφραγμα, πίσω του το δεξιό μεγάλο ψοΐτη μυ, μπροστά, κάτω και έξω τη δεξιά κολική καμπή,  μπροστά και έσω το δωδεκαδάκτυλο και απέναντι από το έσω χείλος του την κάτω κοίλη φλέβα. β)   Ο αριστερός νεφρός επάνω και πίσω του έχει το διάφραγμα, πίσω του τον σύστοιχο μεγάλο ψοΐτη μυ,  επάνω και έξω το σπλήνα, επάνω, έξω και εμπρός την αριστερή κολική καμπή, μπροστά του το πάγκρεας και απέναντι από το έσω χείλος του την αορτή.
Κατασκευή του νεφρού
Ο νεφρός είναι ένα όργανο αποπλατυσμένο από εμπρός προς τα πίσω κι αν κάνουμε μια τομή που να περνά από τα χείλη του θα δούμε ότι κάτω από τον ινώδη χιτώνα έχει δύο ουσίες. Μια εξωτερική που λέγεται φλοιώδης και μια εσωτερική που λέγεται μυελώδης. Η φλοιώδης έχει σκούρο καφεκόκκινο χρώμα, ενώ η μυελώδης είναι ανοιχτόχρωμη και αποτελείται από 8-12 πυραμιδοειδείς σχηματισμούς που ονομάζονται νεφρικές  πυραμίδες κι έχουν τη βάση τους στραμμένη προς τη φλοιώδη ουσία και την κορυφή προς τη νεφρική κοιλία. Στην κορυφή κάθε νεφρικής πυραμίδας υπάρχει μια θηλή, γεμάτη μικρά σωληνάρια από τα οποία αναβλύζει το ούρο. Από τη βάση της πυραμίδας προβάλλουν ακτινωτά προς τη φλοιώδη ουσία οι μυελώδεις ακτίνες και ανάμεσά τους προβάλλουν προεξοχές της φλοιώδους ουσίας, οι νεφρικοί στύλοι. Η θηλή της νεφρικής πυραμίδας προβάλλει μέσα σ' έναν κυπελλοειδή σχηματισμό από ινώδη ιστό, το νεφρικό κάλυκα, όπου συλλέγονται τα ούρα που αναβλύζουν από τα σωληνάρια της θηλής. Όλοι οι κάλυκες εκβάλλουν με μίσχους στη νεφρική πύελο η οποία βρίσκεται στη νεφρική κοιλία. Από εκεί τα ούρα περνούν σ' έναν ινομυώδη σωλήνα, τον ουρητήρα , και μ' αυτόν μεταφέρονται στην ουροδόχο κύστη.
Ο νεφρός λειτουργεί σαν ένας πολυσύνθετος σωληνοειδής αδένας που τα σωληνάριά του παράγουν το ούρο. Ανατομική και λειτουργική μονάδα του νεφρού θεωρείται ο νεφρώνας, ο οποίος αποτελείται από το νεφρικό σωμάτιο και από το ουροφόρο σωληνάριο. Η κατασκευή του νεφρώνα είναι σύμφυτη με τη λειτουργική του αποστολή και είναι πολύπλοκη. Επειδή η λειτουργία του νεφρώνα στηρίζεται στην αγγείωση του νεφρού, θα αναφέρουμε μερικά γι' αυτήν πριν προχωρήσουμε στην περιγραφή της μικροσκοπικής κατασκευής του νεφρώνα.
Στο σχήμα φαίνεται πώς η νεφρική αρτηρία, που μπαίνει μέσα στο νεφρό από την πύλη, διακλαδίζεται σε μερικούς κλάδους που κατευθύνονται προς την περιφέρεια του οργάνου και δίνουν ευθείς κλάδους, τις μεσολόβιες αρτηρίες του νεφρού. Αυτές, περνώντας ανάμεσα από τους μίσχους των καλύκων, διακλαδίζονται σε μικρότερους κλάδους που έχουν σχήμα τόξου και γι' αυτό λέγονται τοξοειδείς αρτηρίες. Οι τοξοειδείς πηγαίνουν προς την περιφέρεια και δίνουν μικρούς κλάδους από τους οποίους προέρχονται λεπτότατα αρτηριακά στελέχη, τα προσαγωγά αρτηρίδια του νεφρικού σωματίου. Αυτά τροφοδοτούν το νεφρικό σωμάτιο με αρτηριακό αίμα που κυκλοφορεί μέσα σέ ένα λεπτότατο τριχοειδικό δίκτυο με πολλές σπείρες που ονομάζεται αγγειώδες σπείραμα ή θαυμάσιο δίκτυο. Την ονομασία "θαυμάσιο" την πήρε γιατί αντιπροσωπεύει στο ανθρώπινο σώμα την τέλεια εναρμόνιση της ανατομικής κατασκευής με τη λειτουργική αποστολή.
Επειδή το αίμα που φθάνει στο νεφρό από τη νεφρική αρτηρία αναγκάζεται να κυκλοφορήσει σε πολυδαίδαλα και πολύ λεπτά τριχοειδικά δίκτυα, η πίεσή του μέσα στα τριχοειδή αγγεία του θαυμασίου σπειράματος αυξάνεται πολύ, σύμφωνα με τις αρχές της υδροδυναμικής. Τούτο είναι απαραίτητο για τη λειτουργία του νεφρικού σωματίου και την παραγωγή των ούρων, όπως θα δούμε παρακάτω.
Ο νεφρώνας, όπως είπαμε, αποτελείται από το νεφρικό σωμάτιο και το ουροφόρο σωληνάριο. Το νεφρικό σωμάτιο μοιάζει με ένα ποτήρι του κονιάκ που έχει διπλά τοιχώματα και το "ποδαράκι" του είναι σωληνωτό κι επικοινωνεί με την ενδιάμεση κοιλότητα που σχηματίζεται απ' τα διπλά τοιχώματα. Το μέρος αυτό του νεφρικού σωματίου ονομάζεται κάψα ή έλυτρο του Bowman και η ενδιάμεση κοιλότητά του ουροφόρα κοιλότητα. Στο εσωτερικό της κάψας περιέχεται το θαυμάσιο δίκτυο. Το "ποδαράκι" της κάψας είναι η αρχή του ουροφόρου σωληναρίου, το οποίο δεν είναι ομοιόμορφο σε όλο του το μήκος· μετά το πρώτο ευθύ τμήμα του αρχίζει να ελίσσεται σε σπείρες και ονομάζεται εγγύς εσπειραμένο σωληνάριο ή εσπειραμένο σωληνάριο α' τάξης. Στη συνέχεια μεταπίπτει σε μια αγκυλωτή μοίρα που ονομάζεται αγκύλη του Henle κι έχει ένα κατιόν κι ένα ανιόν σκέλος.
Παραπέρα, το ουροφόρο σωληνάριο γίνεται πάλι εσπειραμένο και στη θέση αυτή ονομάζεται άπω εσπειραμένο σωληνάριο ή εσπειραμένο σωληνάριο β' τάξης. Μετά τη δεύτερη σπειροειδή του πορεία γίνεται ξανά ευθύ κι ονομάζεται τελικό σωληνάριο. Τα τελικά σωληνάρια πολλών νεφρώνων καταλήγουν σε ένα φαρδύτερο σωληνάριο που λέγεται αθροιστικό και συλλέγει τα ούρα που έρχονται από πολλούς νεφρώνες με τα τελικά τους σωληνάρια.
ΣXHMATIKH ΠAPAΣTAΣH TOY NEΦPΩNA KAI TOY AΓΓEIAKOY TOY ΔIKTYOY
1: απαγωγό αρτηρίδιο     2:  προσαγωγό αρτηρίδιο        3: κάψα του Bowman 4: εσπειραμένο σωληνάριο α' τάξης  5: τριχοειδικό δίκτυο του απαγωγού αρτηριδίου γύρω από την αγκύλη του Henle      6: εσπειραμένο σωληνάριο β'τάξης 7: τελικό σωληνάριο   8: τελικά σωληνάρια άλλων νεφρώνων  9: αθροιστικό σωληνάριο  10:  αγκύλη του Henle. Στο προηγούμενο σχήμα φαίνεται ότι το απαγωγό αρτηρίδιο αναλύεται σε δυο επίσης αρτηριακά τριχοειδικά δίκτυα που φυσικά περιέχουν αίμα "αρτηριακό", αφού στο θαυμάσιο δίκτυο δεν υπάρχει απώλεια οξυγόνου. Η υδροστατική πίεση του αίματος μέσα σ' αυτά τα τριχοειδικά δίκτυα είναι χαμηλή, όπως και στο απαγωγό αρτηρίδιο. Τα δίκτυα αυτά αγκαλιάζουν τα εσπειραμένα σωληνάρια και την αγκύλη του Henle και στη συνέχεια ενώνονται και σχηματίζουν ένα λεπτό φλεβικό στέλεχος που καταλήγει στην τοξοειδή φλέβα (αντίστοιχη της αρτηρίας). Το αίμα τώρα έχει γίνει φλεβικό γιατί στη δεύτερη διασπορά του στα τριχοειδικά δίκτυα δίνει οξυγόνο και θρεπτικά συστατικά στα ανατομικά μόρια του νεφρού.
Λειτουργία του νεφρώνα και παραγωγή των ούρων
Στην πρώτη φάση το αίμα που έρχεται στο θαυμάσιο δίκτυο με ψηλή πίεση βρίσκει την απέναντί του ουροφόρα κοιλότητα της κάψας του Bowman να έχει χαμηλότερη πίεση. Η διαφορά αυτή των πιέσεων στους δυο χώρους προκαλεί διήθηση (στράγγισμα) του αίματος, περίπου ανάλογα με εκείνο που γίνεται στις συσκευές του στραγγιχτού γαλλικού καφέ. (Βλέπε επόμενα σχήματα). Στη συσκευή του καφέ η δύναμη της βαρύτητας τραβά το νερό προς την κανάτα. Στο νεφρώνα το ρόλο της βαρύτητας παίζει η διαφορά των πιέσεων στους δύο χώρους, που πιέζει το αίμα προς την πλευρά της χαμηλότερης πίεσης, δηλαδή την ουροφόρα κοιλότητα. Η ψηλή οσμωτική πίεση οφείλεται στις ουσίες που βρίσκονται διαλυμένες μέσα στο πρόουρο.
Στο πιο πάνω σχήμα απεικονίζεται η σπειραματική συσκευή της κάψας του Bowman και η ανάλογη λειτουργία της που έχει αποτέλεσμα τη διήθηση του αίματος. Η φάση αυτή λέγεται σπειραματική διήθηση. Το πρώτο διήθημα λέγεται πρόουρο.
Ο οργανισμός μέχρι στιγμής κατάφερε να απομακρύνει την ουρία που πέρασε διαλυμένη μέσα στο πρόουρο, αλλά μαζί μ' αυτήν έχασε σημαντικό όγκο νερού και διάφορα συστατικά που του είναι χρήσιμα (ζάχαρο, λεύκωμα κ.ά.). Το νερό και τα συστατικά αυτά τα παίρνει πάλι πίσω με τη διαδικασία της επαναρρόφησης η οποία γίνεται στο ουροφόρο σωληνάριο.
Το πρόουρο, όπως είδαμε, βρίσκεται στο σωληνάριο υπό ψηλή πίεση, ενώ το αίμα στα τριχοειδικά δίκτυα του απαγωγού αρτηριδίου που περιβάλλουν το σωληνάριο υπό χαμηλή πίεση. Η διαφορά της πίεσης τώρα σπρώχνει το διάλυμα προς τα τριχοειδή των δικτύων (μπλε χρώμα στο σχήμα). Το διάλυμα που περνά όμως μέσα στα τριχοειδή δεν περιέχει την ουρία, η οποία αδυνατεί να περάσει την ειδική κατασκευή του τοιχώματος των τριχοειδών και του σωληναρίου· σ' αυτή τη θέση το τοίχωμα συγκρατεί την ουρία (διαλυμένη σε μια μικρή ποσότητα νερού) μέσα στον αυλό του ουροφόρου σωληναρίου, και επαναρροφά το μεγαλύτερο όγκο νερού από το πρόουρο μαζί με τα χρήσιμα συστατικά, αποδίδοντάς τα πάλι στην κυκλοφορία (μέσα στα τριχοειδή).
Στη φάση αυτή γίνεται και μια ανταλλαγή ηλεκτρολυτικών ιόντων μεταξύ πρόουρου και αίματος και έτσι, ταυτόχρονα με την παραγωγή των ούρων και την αποβολή της ουρίας, διατηρείται η ισορροπία των ηλεκτρολυτών και του όγκου των υγρών του σώματος.
Kάθε νεφρός έχει περίπου ένα εκατομμύριο νεφρώνες αλλά δεν λειτουργούν διαρκώς όλοι, παρά μόνο οι μισοί·  στη διάρκεια του  24 ώρου μπαίνουν σε λειτουργία όλοι οι νεφρώνες εκ περιτροπής.
Με τα ούρα ο οργανισμός απομακρύνει και μερικές ουσίες που του είναι άχρηστες ή βλαβερές, όπως μεταβολικά κατάλοιπα φαρμάκων και τοξικών ουσιών. Κακή λειτουργία του ουροποιητικού συστήματος συνεπάγεται σοβαρές διαταραχές του οργανισμού από τη συσσώρευση πολλών άχρηστων ουσιών στο αίμα.
Νεφρικοί κάλυκες και νεφρική πύελος
Αναφέρθηκε ήδη στην περιγραφή της κατασκευής του νεφρού ότι οι νεφρικές θηλές περιβάλλονται από κυπελοειδή ανατομικά μορφώματα από ινώδη ιστό, τους νεφρικούς κάλυκες, που με μίσχους συνδέονται με ένα ευρύτερο αθροιστικό χώρο ο οποίος βρίσκεται στη νεφρική κοιλία και ονομάζεται νεφρική πύελος.
Η νεφρική πύελος είναι κατασκευασμένη από ινώδη ιστό και λίγες λείες μυϊκές ίνες, και καλύπτεται εσωτερικώς από βλεννογόνο που έχει μεταβατικό επιθήλιο. Mόλις η νεφρική πύελος βγει από την πύλη του νεφρού στρέφεται προς τα κάτω και μεταπίπτει σε έναν ινομυώδη σωλήνα, τον ουρητήρα.
Ουρητήρας
Οι ουρητήρες είναι δυο, ένας από κάθε νεφρό, και μεταφέρουν τα ούρα από τους νεφρούς στην κύστη. Ο κάθε ουρητήρας έχει μήκος 25 – 30 cm και κατεβαίνει "έρποντας" στο οπίσθιο κοιλιακό τοίχωμα, επάνω στον ψοΐτη μυ, περνά στη συνέχεια στη λεκάνη, στρέφεται προς τα μέσα και εμπρός, διασταυρώνεται με τα λαγόνια αγγεία και καταλήγει στην ουροδόχο κύστη.
Το τοίχωμα του ουρητήρα αποτελείται από έναν εξωτερικό ινώδη χιτώνα, ένα μυϊκό χιτώνα αμέσως κάτω απ' τον ινώδη και προς το εσωτερικό του από το βλεννογόνο χιτώνα που έχει μεταβατικό επιθήλιο.
Τα ούρα παράγονται από τους νεφρούς διαρκώς και κατεβαίνουν από τη νεφρική πύελο και τους ουρητήρες κατά κύματα· η μεταφορά τους γίνεται με τη βαρύτητα αλλά και με περισταλτικά κύματα που κάνουν τα μυϊκά τοιχώματα αυτών των οργάνων. Συλλέγονται στην ουροδόχο κύστη, η οποία είναι κατά κάποιο τρόπο η αποθήκη των ούρων, και αποβάλλονται με την ούρηση από την ουρήθρα.
Ουροδόχος κύστη
Eίναι ένα κοίλο μυώδες όργανο μεταβλητών διαστάσεων (ανάλογα με το βαθμό πλήρωσής της). Βρίσκεται στο έδαφος της μικρής πυέλου πίσω από την ηβική σύμφυση και μοιάζει με μπαλόνι. Eίναι υποπεριτοναϊκό όργανο και το επάνω μέρος της καλύπτεται από το περιτόναιο το οποίο την καθηλώνει στο έδαφος της πυέλου. Στηρίζεται και με διάφορους συνδέσμους που την συγκρατούν στο πρόσθιο τοίχωμα της κοιλιάς.
Επάνω από την ουροδόχο κύστη βρίσκονται οι έλικες του ειλεού, πίσω της βρίσκονται στους άνδρες το ορθό και οι σπερματοδόχες λήκυθοι, και στις γυναίκες βρίσκεται η μήτρα. Kάτω από την ουροδόχο κύστη στις γυναίκες βρίσκεται ο κόλπος ενώ στους άνδρες ο προστάτης αδένας.
Στο εσωτερικό του οργάνου διακρίνουμε στο επάνω μέρος τον θόλο και κάτω το έδαφος. Στο έδαφος υπάρχει μια τρίγωνη περιοχή, με τη βάση προς τα πίσω και την κορυφή προς τα εμπρός, η οποία λέγεται κυστικό τρίγωνο. Στις κορυφές του κυστικού τριγώνου υπάρχουν στόμια· τα δύο πίσω είναι τα στόμια εισόδου των ουρητήρων και το πρόσθιο (της κορυφής του τριγώνου) είναι το στόμιο εξόδου της ουρήθρας. Η επιφάνεια του κυστικού τριγώνου είναι πάντα λεία και ομαλή ενώ στο θόλο υπάρχουν πτυχές, όταν η κύστη είναι άδεια. Όταν γεμίσει, οι πτυχές αυτές εξαφανίζονται, καθώς το τοίχωμα της κύστης τεντώνει.
Το τοίχωμα της ουροδόχου κύστης αποτελείται από έναν εξωτερικό λεπτό ινώδη ορογόνο χιτώνα, ένα μυϊκό χιτώνα από λείες μυϊκές ίνες, και τέλος, στο εσωτερικό, από τον βλεννογόνο που έχει μεταβατικό επιθήλιο. Ο μυϊκός χιτώνας σχηματίζει τον εξωστήρα μυ της κύστης ο οποίος, όταν συσπάται, εξωθεί τα περιεχόμενα ούρα προς την ουρήθρα. Στο στόμιο εξόδου της ουρήθρας υπάρχει ένας σφιγκτηρικός μηχανισμός από λείες μυϊκές ίνες, του οποίου η λειτουργία είναι ακούσια. Ένας δεύτερος σφιγκτήρας από τους μύες του περινέου, περιφερικότερα από τον πρώτο, λειτουργεί με τη θέλησή μας.
Η γυναικεία ουρήθρα
Eίναι ένας ινομυώδης σωλήνας, συνέχεια της ουροδόχου κύστης. Αποτελείται από ινώδη και μυϊκό χιτώνα, και έχει βλεννογόνο με μεταβατικό επιθήλιο. Το μήκος της είναι βραχύ, περίπου 4 cm. Έρχεται λοξά προς τα εμπρός και κάτω και αφού περάσει τους μύες του περινέου εκβάλλει με το έξω στόμιό της κάτω από την κλειτορίδα, ανάμεσα στα μικρά χείλη του αιδοίου, εμπρός από την είσοδο του κόλπου. Η ουρήθρα στην γυναίκα είναι αποκλειστικώς όργανο του ουροποιητικού και χρησιμεύει μόνο για την αποβολή των ούρων, σε αντίθεση με την ανδρική, που χρησιμοποιείται και για την εκσπερμάτωση.
Η ανδρική ουρήθρα
Έχει μήκος 18–20 cm. Βγαίνει από την ουροδόχο κύστη προς τα κάτω και περνά μέσα από τον προστάτη αδένα. Η πρώτη της αυτή μοίρα λέγεται προστατική και δέχεται τις εκβολές των εκσπερματιστικών πόρων. Στη συνέχεια στρέφεται προς τα εμπρός και το τοίχωμά της γίνεται λεπτό· η μοίρα της αυτή λέγεται υμενώδης. Ακολουθεί η σηραγγώδης μοίρα (μέσα στο μέσο σηραγγώδες σώμα του πέους), η οποία είναι η μακρύτερη από όλες τις μοίρες και είναι εύκαμπτη, με ινομυώδες τοίχωμα. Καταλήγει στη βάλανο του πέους, σε μια διευρυσμένη περιοχή που ονομάζεται σκαφοειδής βόθρος κι από εκεί εκβάλλει με το έξω στόμιό της στην κορυφή της βαλάνου.
Μπελφόρ (αποσαφήνιση)
Η γαλλική λέξη "Μπελφόρ" μπορεί να αναφέρεται σε:
Γιάννης Γαρεφαλάκης
Ο Γιάννης (Ιωάννης) Γαρεφαλάκης (1940 - 27 Σεπτεμβρίου 2009) ήταν Έλληνας δικηγόρος και πολιτικός, που διετέλεσε νομάρχης σε Ηράκλειο και Λασίθι. Ήταν ο πρώτος αιρετός Νομάρχης Ηρακλείου το 1994.
Βιογραφία
Σπούδασε νομικά και εργάστηκε ως μάχιμος δικηγόρος. Εντάχθηκε στο ΠΑΣΟΚ και μετά το 1981 διορίστηκε γραμματέας της νομαρχιακής επιτροπής του κινήματος. Εν συνεχεία διορίστηκε Νομάρχης Λασιθίου.
Στις πρώτες νομαρχιακές εκλογές που έγιναν τον Οκτώβριο του 1994, ο Γαρεφαλάκης εξελέγη από τον πρώτο γύρο, με ποσοστό 61,3% (έλαβε 91,901 ψήφους και υποστηρίχθηκε από το ΠΑΣΟΚ και τον ΣΥΝ). Επανεξελέγη στις εκλογές του 1998 (με την υποστήριξη του ΠΑΣΟΚ) και πάλι από τον πρώτο γύρο, συγκεντρώνοντας ποσοστό 52,17%.
Απεβίωσε σε ηλικία 69 ετών στην Πνευμονολογική Κλινική του ΠΑΓΝΗ, στο Ηράκλειο. Κηδεύτηκε από τον Μητροπολιτικό Ναό του Αγίου Μηνά, στις 28 Σεπτεμβρίου 2009.
Παραπομπές
Κατηγορία:Έλληνες δικηγόροι Κατηγορία:Νομάρχες Λασιθίου Κατηγορία:Νομάρχες Ηρακλείου
Χαράλαμπος Μακαρόνας
Ο '''Χαράλαμπος Ι. Μακαρόνας''' (Αθήνα, 1905 - 11 Ιουνίου 1977), ήταν Έλληνας αρχαιολόγος του 20ού αιώνα. Ήταν ο ιδρυτής και πρώτος διευθυντής του Αρχαιολογικού Μουσείου Θεσσαλονίκης.
Βιογραφία
Γεννήθηκε στην Αθήνα και σπούδασε στα Πανεπιστήμια Αθηνών και Θεσσαλονίκης. Μπήκε στην Αρχαιολογική υπηρεσία το 1924. Διετέλεσε Επιμελητής Αρχαιοτήτων Μακεδονίας και Διευθυντής Αρχαιοτήτων της Προεδρίας της Κυβερνήσεως. Εκτέλεσε ανασκαφές στη Νάουσα, στο Δίον και στη Δοϊράνη, ενώ δημοσίευσε μελέτες στην Αρχαιολογική Εφημερίδα. Πέθανε σε ηλικία 72 ετών, το 1977. Ήταν παντρεμένος με την Έλλη.
Πηγές
Κατηγορία:Έλληνες αρχαιολόγοι
Ιωάννης Μαρκόπουλος
Ο Ιωάννης Μαρκόπουλος ήταν Έλληνας μηχανικός, επιθεωρητής δημοσίων έργων του 20ού αιώνα και ευεργέτης.
Πηγές
Κατηγορία:Έλληνες ευεργέτες
Θεώρημα διχοτόμου
right|thumb|200px|Εσωτερική διχοτόμος της κορυφής \mathrm{A} στο τρίγωνο . Το θεώρημα της εσωτερικής διχοτόμου λέει ότι.
Στην γεωμετρία, το θεώρημα διχοτόμου (ή αλλιώς θεώρημα εσωτερικής διχοτόμου ή πρώτο θεώρημα διχοτόμου) λέει ότι σε ένα τρίγωνο η διχοτόμος  ενός τριγώνου χωρίζει την απέναντι πλευρά  σε δύο τμήματα με λόγο ανάλογο των δύο άλλων πλευρών. Δηλαδή,
left|thumb|Εξωτερική διχοτόμος της κορυφής \mathrm{A} στο τρίγωνο . Το θεώρημα εξωτερικής διχοτόμου λέει ότι.
Το δεύτερο θεώρημα διχοτόμου (ή θεώρημα εξωτερικής διχοτόμου) λέει ότι η εξωτερική διχοτόμος ενός τριγώνου  με  ικανοποιεί
Αποδείξεις
right|thumb|250px
Με θεώρημα Θαλή
Θεωρούμε την παράλληλη ευθεία από την κορυφή \mathrm{B} στην, που τέμνει την προέκταση της στο σημείο \mathrm{E}.
Από την παραλληλία, προκύπτει ότι (ως εντός-εκτός επί τα αυτά) και  (ως εντός-εκτός εναλλάξ). Επομένως, και άρα το τρίγωνο είναι ισοσκελές με.
Τέλος, από το θεώρημα τομής του Θαλή για τις παράλληλες και \mathrm{BE}, έχουμε ότι:
Με τύπο για τα εμβαδά
θα χρησιμοποιήσουμε τους εξής δύο τύπους για το εμβαδόν τριγώνου:
Διχοτόμοι τριγώνου συντρέχουν
Έστω, και  οι διχοτόμοι των γωνιών του τριγώνου. Χρησιμοποιώντας το αντίστροφο του θεωρήματος του Ceva έχουμε ότι οι διχοτόμοι συντρέχουν, καθώς Το σημείο στο οποίο συντρέχουν οι διχοτόμοι λέγεται το έκκεντρο του τριγώνου.
Υπολογισμός ΒΔ και ΓΔ
Έστω, και , τότε
Από το θεώρημα της εσωτερικής διχοτόμου έχουμε ότι και επίσης ισχύει ότι. Επομένως, Αντίστοιχα και για την.
Συντεταγμένες για το έκκεντρο
Έστω τα διανύσματα των τριών κορθφών των τριγώνων. Τότε, από το θεώρημα της εσωτερικής διχοτόμου και την σχέση των και, το σημείο \Delta_A της διχοτόμου δίνεται από Επομένως, η εξίσωση της διχοτόμου δίνεται από για. Αντίστοιχα, και για τις άλλες διχοτόμους. Το μοναδικό σημείο που ικανοποιεί και τις τρεις εξισώσεις ταυτόχρονα είναι το Επομένως, αυτό είναι το έκκεντρο του τριγώνου.
Απολλώνιος κύκλος
Το θεώρημα της εσωτερικής διχοτόμου χρησιμοποιείται για τον προσδιορισμό του γεωμετρικού τόπου των σημείων \mathrm{P} των οποίων οι αποστάσεις από δοσμένα σημεία \mathrm{A} και \mathrm{B}, έχουν σταθερό λόγο k. Δηλαδή, Ο γεωμετρικός τόπος αυτών των σημείων είναι ο Απολλώνιος κύκλος.
Θεώρημα εξωτερικής διχοτόμου
right|thumb|300px
Απόδειξη
Η απόδειξη είναι η ίδια με αυτή της εσωτερικής διχοτόμου χρησιμοποιώντας το θεώρημα τομής του Θαλή, αλλά το σχήμα είναι διαφορετικό. Για πληρότητα, παραθέτουμε την απόδειξη παρακάτω:
Θεωρούμε την παράλληλη ευθεία από την κορυφή \mathrm{B} στην, που τέμνει την προέκταση της στο σημείο \mathrm{E}.
Από την παραλληλία, προκύπτει ότι (ως εντός-εκτός επί τα αυτά) και  (ως εντός-εκτός εναλλάξ). Επομένως, και άρα το τρίγωνο είναι ισοσκελές με.
Τέλος, από το θεώρημα τομής του Θαλή για τις παράλληλες και \mathrm{BE}, έχουμε ότι:
Υπολογισμός των ΒΔ' και ΓΔ'
Από το θεώρημα εξωτερικής διχοτόμου και χρησιμοποιώντας ότι, προκύπτει ότι
Παραπομπές
Κατηγορία:Ευκλείδεια Γεωμετρία Κατηγορία:Θεωρήματα στη Γεωμετρία
Ντόρτσεστερ
Το Ντόρτσεστερ (Dorchester) είναι η πρωτεύουσα της κομητείας του Ντόρσετ, στην νοτιοδυτική Αγγλία. Χτισμένο στις όχθες του ποταμού Frome, βρίσκεται μεταξύ των κωμοπόλεων Poole και Bridport. Στη διοικητική ενορία της πόλης συμπεριλαμβάνονται η πειραματική κοινότητα του Poundbury και το προάστειο Fordington.
Η περιοχή κατοικήθηκε πρώτη φορά κατά τους προϊστορικούς χρόνους. Οι Ρωμαίοι εγκατέστησαν εκεί μια φρουρά αφότου είχαν νικήσει την γηγενή φυλή των Durotriges, ονομάζοντας τον οικισμό που αναπτύχθηκε εκεί, Durnovaria- έχτισαν επίσης ένα υδραγωγείο για την παροχή νερού και ένα αμφιθέατρο πάνω σε έναν αρχαίο βρετανικό χωματόδρομο. Μετά την αποχώρηση των Ρωμαίων, η σημασία της πόλης μειώθηκε, μέχρι τον Μεσαίωνα όταν έγινε σημαντικό εμπορικό και πολιτικό κέντρο. Ήταν ο τόπος όπου διεξήχθησαν οι "αιματηρές δίκες" (Bloody Assizes) υπό την προεδρία του δικαστή Τζέφρεϊς (Jeffreys) μετά την Εξέγερση του Μόνμουθ και αργότερα η δίκη των μαρτύρων του Tolpuddle.
Στο Ντόρτσεστερ υπάρχουν έξι βιομηχανικές περιοχές και μεγάλο μέρος του πληθυσμού της πόλης απασχολείται σε αυτές τις βιομηχανίες.
Η πόλη διαθέτει κολέγιο, το Kingston Maurward College, το δευτεροβάθμιο τύπου academy "Thomas Hardye School," τρία σχολεία ανώτερης πρωτοβάθμιας ((middle schools) και δεκατρία πρωτοβάθμιας εκπαίδευσης.  Διαθέτει ποδοσφαιρική ομάδα και ομάδα ράγκμπυ, αρκετά μουσεία τοπικού  ενδιαφέροντος, και κτίσματα αρχιτεκτονικού ή/και ιστορικού ενδιαφέροντος.
Το Ντόρτσεστερ υπήρξε η ιδιαίτερη πατρίδα του συγγραφέα Τόμας Χάρντυ,  του οποίου το μυθιστόρημα Ο δήμαρχος του Κάστερμπριτζ, διαδραματίζεται σε μια πόλη που έχει αναφορά στο Ντόρτσεστερ.
Ιωάννης Γοβατσιδάκης
Ο Ιωάννης Γοβατσιδάκης (αναφέρεται και ως Γοβατζιδάκης, Βεδέροι Ρεθύμνου, 1874 - 19 Δεκεμβρίου 1934 ) ήταν Έλληνας έμπορος και πολιτικός. Διετέλεσε αρχικά πληρεξούσιος και στη συνέχεια βουλευτής Ρεθύμνης.
Βιογραφία
Καταγόταν από οικογένεια αγωνιστών. Εργάστηκε στο εμπόριο. Ήταν ενεργός στους αγώνες για την ένωση της Κρήτης με την Ελλάδα και πήρε μέρος στην Επανάσταση του Θερίσου το 1905.
Εξελέγη για πρώτη φορά πληρεξούσιος Ρεθύμνης το 1912 επί Κρητικής Πολιτείας. Επανεξελέγη μετά τις εκλογές του 1923 στο Ρέθυμνο, στις 20 Φεβρουαρίου 1924.
Δώδεκα φυλές του Ισραήλ
thumb|300px|Τα εδάφη των δώδεκα φυλών. Οι λεγόμενες Δώδεκα Φυλές του Ισραήλ ήταν σύμφωνα με την Εβραϊκή βίβλο Τανάκ και την Παλαιά Διαθήκη, το έθνος του Ισραήλ που είχε επιλέξει ο Γιαχβέ, ως "περιούσιο λαό" δηλαδή οι Ισραηλίτες. Στην πραγματικότητα δεν ήταν φυλές αλλά ομόφυλες οικογένειες, φάρες, των δώδεκα παιδιών του Ιακώβ, που ήταν και οι γενάρχες αυτών, συμπεριλαμβανομένων των δούλων και βοσκών της καθεμιάς.
Η ιστορία των δώδεκα αυτών φυλών προσδιορίζεται την περίοδο 1200 - 1000 π.Χ.
Σύμφωνα με την Παλαιά διαθήκη ο Ιακώβ αφού εξαπάτησε τόσο τον πατέρα του Ισαάκ όσο και τον αδελφό του Ησαύ, κατόπιν προτροπής της μητέρας του Ρεβέκκας και υπό την ανοχή του Γιαχβέ, προκειμένου να πάρει τα πρωτοτόκια κατέφυγε στη συνέχεια στο θείο του Λάβαν. Κατά την εκεί παραμονή του ο Ιακώβ παντρεύτηκε και τις δύο κόρες του Λάβαν την Λεία και την Ραχήλ, αφού προηγουμένως εγκατέλειψε εν ζωή την πρώτη, κατά παράβαση του νόμου. Από τις δύο αυτές συζύγους απέκτησε οκτώ γιους. Εκτός όμως αυτών τεκνοποίησε και με τις υπηρέτριες των συζύγων του τη Βαλλά και Ζελφά αποκτώντας και άλλους τέσσερις γιους, συνολικά δώδεκα γιους.
Δείτε επίσης
Κατηγορία:Εβραϊκή ιστορία Κατηγορία:Γεωγραφία της Βίβλου Κατηγορία:Λαοί της Βίβλου Κατηγορία:Εβραίοι Κατηγορία:Σημιτικοί λαοί
Λιμενικό Σώμα − Ελληνική Ακτοφυλακή
Το Λιμενικό Σώμα − Ελληνική Ακτοφυλακή (Λ.Σ.- ΕΛ.ΑΚΤ.) είναι Σώμα Ασφαλείας στρατιωτικά συγκροτημένο. Σκοπός του είναι η φρούρηση και ο έλεγχος των λιμένων της χώρας, των πάσης φύσεως λιμενικών έργων και εγκαταστάσεων, εκτός ναυστάθμων και ναυτικών οχυρών, η προστασία της θαλάσσιας αλιείας, η διάσωση κινδυνευόντων στη θάλασσα, η αντιμετώπιση διαφόρων εκτάκτων γεγονότων που αφορούν την θαλάσσια συγκοινωνία, την ασφάλεια της ναυσιπλοΐας και γενικά ο έλεγχος των χωρικών υδάτων της Ελλάδας. Το Λιμενικό Σώμα υπάγεται διοικητικά στο Υπουργείο Ναυτιλίας και Νησιωτικής Πολιτικής. Προστάτης του είναι ο Άγιος Νικόλαος.
Ιστορία
Το Λιμενικό Σώμα ιδρύθηκε το 1919 με τον νόμο 1753 περί τροποποιήσεως του Νόμου 816/1917 και προσθήκης συναφών διατάξεων. Ο συγκεκριμένος νόμος υπογράφτηκε από τους Βασιλιά Αλέξανδρο Α΄, υπουργό Ναυτικών Εμμανουήλ Ρέπουλη και υπουργό Δικαιοσύνης Ιωάννη Τσιριμώκο. Σύμφωνα με το άρθρο 4 του σχετικού νόμου το Λιμενικό Σώμα αρχικά θα αποτελείτο από αξιωματικούς του Πολεμικού Ναυτικού. Γι' αυτό το λόγο μετατάχθηκαν από το Πολεμικό Ναυτικό στο Λιμενικό Σώμα 66 αξιωματικοί.
Τα τέσσερα πρώτα μέλη του Λιμενικού Σώματος, οι οποίοι είχαν τον βαθμό επιλιμενάρχη β΄, ήταν οι Δούκας Δούκας, Γεώργιος Τσάκωνας, Κωνσταντίνος Μπούκας και Παντελής Χορν. Ένας από τους εμπνευστές της ίδρυσης αυτού του σώματος ήταν ο Γεώργιος Σάκαλης, ο οποίος μαζί με τον Κωνσταντίνο Μπούκα συνέβαλαν στην πραγματοποίηση αυτής της σκέψης, στηριζόμενοι στον προϋπάρχοντα νόμο, Β.Δ. «Περί Λιμενίων Αρχών» του 1834 (διάταγμα του Όθωνα), προκειμένου να εκπέσουν αρμοδιότητες από το Πολεμικό Ναυτικό και να απαγκιστρωθεί μεγάλο μέρος της δύναμής του.
Η πολιτική και μερική στρατιωτική ανεξαρτησία του Σώματος ολοκληρώθηκε με την ίδρυση του Yφυπουργείου Εμπορικής Ναυτιλίας το 1936. Είχαν όμως προηγηθεί και διάφοροι ευνοϊκοί προς τον σκοπό αυτό νόμοι από προηγούμενες κυβερνήσεις, όπως του Βενιζέλου το 1929.
Στον Β΄ Παγκόσμιο Πόλεμο το Λιμενικό Σώμα αντιμετώπισε σοβαρά προβλήματα λόγω των συχνών βομβαρδισμών των λιμένων και κυρίως του Πειραιά. Με την διάσπαση του μετώπου το 1941, οι αξιωματικοί διατάχθηκαν να εγκαταλείψουν τα λιμάνια της Βόρειας Ελλάδας και του Ιονίου. Παράλληλα το μεγαλύτερο λιμάνι της χώρας, αυτό του Πειραιά, δεχόταν σχεδόν καθημερινά σφοδρούς βομβαρδισμούς από τα ιταλικά αεροπλάνα.
Κατά τη διάρκεια της κατοχής πολλοί αξιωματικοί κατέφυγαν στην Αίγυπτο μαζί με την κυβέρνηση. Το προξενικό λιμεναρχείο της Σμύρνης εκείνη την περίοδο προσέφερε σημαντικές υπηρεσίες εξυπηρετώντας περίπου 35.000 πρόσφυγες. Το 1941 η κατοχική κυβέρνηση μετέτρεψε το Υφυπουργείο Εμπορικής Ναυτιλίας σε Υπουργείο. Το Λιμενικό Σώμα περιορίστηκε σε αστυνομικά καθήκοντα.
Πολλοί αξιωματικοί του Λ.Σ. έλαβαν μέρος στην Εθνική αντίσταση. Αυτοί ήταν μυημένοι στις οργανώσεις "Όμηρος", "Κόδρος", "Αλίκη", Ε.Δ.Ε.Σ., Ε.Κ.Κ.Α., Π.Ε.Α.Ν. κ.ά. Το Λ.Σ. είχε αρκετές απώλειες σε έμψυχο υλικό. Χαρακτηριστικά αναφέρονται οι περιπτώσεις του υποκελευστή Γρηγόρη Μουρμούρη, ο οποίος βασανίστηκε και εκτελέστηκε από τους Γερμανούς, του Πολίτη, που βασανίστηκε επίσης, των υποπλοιάρχων Γεωργίου Κωτούλα και Ηλία Καζάκου, που συνελήφθησαν από τους Γερμανούς καθώς διέφευγαν για το εξωτερικό και εκτελέστηκαν, του αντιπλοιάρχου Γεωργακόπουλου, ο οποίος συνελήφθη και βασανίστηκε από τους Γερμανούς, του Αρβανιτάκη, που εκτελέστηκε επίσης, του Ιωάννη Μαυρέα, που εκτελέστηκε επίσης, αλλά και πολλών άλλων που συνελήφθησαν και βασανίστηκαν ή εκτοπίστηκαν.
Στα Δεκεμβριανά του 1944 οι αξιωματικοί του Λ.Σ. οχυρώθηκαν στο κτίριο του Κεντρικού Λιμεναρχείου Πειραιώς που τότε στεγαζόταν στο μέγαρο Βάττη, στην ακτή Μιαούλη. Στο κτίριο είχαν επίσης συγκεντρωθεί αστυνομικοί, μερικοί Άγγλοι πεζοναύτες και άλλες ένοπλες δυνάμεις. Οι συγκρούσεις ήταν σφοδρές. Κατά τη διάρκεια αυτών σκοτώθηκαν δύο λιμενικοί. Ο Ουίνστον Τσώρτσιλ στα απομνημονεύματά του αναφέρεται στην ηρωική άμυνα των αξιωματικών του Λ.Σ. στο λιμεναρχείο Πειραιά. Δυστυχώς την εποχή του εμφυλίου δολοφονήθηκαν αρκετοί λιμενικοί, μεταξύ αυτών και ο ναύαρχος Παπαθεοδώρου. Το 1946 ανέλαβε το υπουργείο εμπορικής Ναυτιλίας ο απόστρατος αξιωματικός του Λ.Σ. Θεόδωρος Κιζάνης, ο μοναδικός αξιωματικός του Λ.Σ. που ανήλθε ποτέ στην θέση του υπουργού Εμπορικής Ναυτιλίας. thumb|120px| Ο θυρεός του Λιμενικού Σώματος πριν το 2011 Με τον νόμο 3922/2011 (Φ.Ε.Κ. 35) το Λιμενικό Σώμα μετονομάζεται σε Λιμενικό Σώμα − Ελληνική Ακτοφυλακή και υπάγεται στο Υπουργείο Προστασίας του Πολίτη. Ως αποστολή του προσδιορίζεται η εφαρμογή του νόμου στις περιοχές και τους χώρους στους οποίους εκτείνεται η καθ΄ ύλη και κατά τόπο αρμοδιότητά του, που είναι κυρίως ο θαλάσσιος χώρος ευθύνης του, τα εμπορικά πλοία και τα πάσης φύσεως πλωτά ναυπηγήματα, οι λιμένες και η χερσαία ζώνη αυτών, καθώς και άλλοι χερσαίοι, παράκτιοι ή θαλάσσιοι χώροι.
Στις 21 Ιουνίου 2012 με το Π.Δ. 85/2012 συνεστήθη το Υπουργείο Ναυτιλίας συγκροτούμενο από υπηρεσίες του πρώην Υπουργείου Εμπορικής Ναυτιλίας, Αιγαίου και Νησιωτικής Πολιτικής που είχαν μεταφερθεί το 2009 στα τέως Υπουργεία Προστασίας του Πολίτη και Ανάπτυξης, Ανταγωνιστικότητας και Ναυτιλίας μεταξύ των οποίων και το «Αρχηγείο Λιμενικού Σώματος − Ελληνικής Ακτοφυλακής».
Αποστολή και έκταση αρμοδιοτήτων
thumb|right|Το κτίριο του Αρχηγείου Λ.Σ.-ΕΛ.ΑΚΤ. στον Πειραιά Το Λιμενικό Σώμα − Ελληνική Ακτοφυλακή έχει ως αποστολή την εφαρμογή του νόμου στις περιοχές και τους χώρους στους οποίους εκτείνεται η αρμοδιότητα του. Ειδικότερα, στην αποστολή του περιλαμβάνονται:
Η αρμοδιότητα του Λιμενικού Σώματος − Ελληνικής Ακτοφυλακής εκτείνεται στο θαλάσσιο χώρο ευθύνης του, στα πλοία και στα πάσης φύσεως πλωτά ναυπηγήματα, στους λιμένες και στη χερσαία ζώνη αυτών, καθώς και σε άλλους χερσαίους, παράκτιους ή θαλάσσιους.
Υπηρεσίες
Το Λιμενικό Σώμα - Ελληνική Ακτοφυλακή συγκροτείται από Κεντρικές και Περιφερειακές Υπηρεσίες . Κεντρικές Υπηρεσίες είναι το Αρχηγείο του Λιμενικού Σώματος - Ελληνικής Ακτοφυλακής, οι υπαγόμενοι σε αυτό Κλάδοι - Διευθύνσεις, καθώς και λοιπές υπαγόμενες σε αυτό Υπηρεσίες.
Περιφερειακές Υπηρεσίες είναι οι Περιφερειακές Διοικήσεις του Λιμενικού Σώματος - Ελληνικής Ακτοφυλακής, οι υπαγόμενες σ' αυτές Λιμενικές Αρχές, οι Ακαδημίες Εμπορικού Ναυτικού, καθώς και οι Υπηρεσίες των Ναυτιλιακών Ακολούθων όπως και η Μονάδα Υποβρυχίων Αποστολών.
Προσωπικό Λιμενικού Σώματος
right|thumb|Ταχύπλοο του ΛΣ σε παρέλαση Το Λιμενικό Σώμα - Ελληνική Ακτοφυλακή είναι ένοπλο Σώμα ασφαλείας, στρατιωτικώς οργανωμένο, το ένστολο προσωπικό του οποίου έχει την ιδιότητα του στρατιωτικού, σύμφωνα με τον Στρατιωτικό Ποινικό Κώδικα (ΣΠΚ). Στο προσωπικό του εφαρμόζονται οι διατάξεις που αφορούν τα άλλα ένοπλα Σώματα καθώς και οι διατάξεις του άρθρου 129 του Κώδικα Προσωπικού Λιμενικού Σώματος, που κυρώθηκε με τον ν. 3079/2002 (ΦΕΚ 311 Α΄). Η οργανική του δύναμη μειώθηκε από 10.250 άτομα, όπως όριζε ο νόμος 4150/2013 σε 8.000.
Τη Στρατιωτική Ηγεσία του Λιμενικού Σώματος – Ελληνικής Ακτοφυλακής απαρτίζουν τρεις Αντιναύαρχοι Λ.Σ., ο Αρχηγός και οι δύο Υπαρχηγοί. Το λοιπό στρατιωτικό προσωπικό αποτελείται από Αξιωματικούς, Υπαξιωματικούς και Λιμενοφύλακες, άνδρες και γυναίκες.
Οι παραγωγικές σχολές του Λιμενικού Σώματος είναι:
Η Σχολή Δοκίμων Σημαιοφόρων Λιμενικού Σώματος (Σ.Δ.Σ.Λ.Σ.), η οποία λειτουργεί στις εγκαταστάσεις της Σχολής Ναυτικών Δοκίμων του Πολεμικού Ναυτικού. Στη Σ.Δ.Σ.Λ.Σ. κατατάσσονται μετά από διαγωνισμό Έλληνες πολίτες, πτυχιούχοι πανεπιστημιακών ή πολυτεχνικών σχολών ή κάτοχοι διπλώματος Ακαδημίας Εμπορικού Ναυτικού πλοιάρχων ή μηχανικών και η φοίτηση διαρκεί τέσσερα χρόνια. Μετά την αποφοίτησή τους από τη σχολή οι δόκιμοι ονομάζονται Σημαιοφόροι Λ.Σ. και εντάσσονται στο προσωπικό του Λιμενικού Σώματος. Καταληκτικός βαθμός της σταδιοδρομίας τους είναι ο βαθμός του Αντιναυάρχου Λ.Σ.
Η Σχολή Δοκίμων Υπαξιωματικών Λιμενικού Σώματος (Σ.Δ.Υ.Λ.Σ.) λειτουργούσε στις εγκαταστάσεις της Σχολής Μονίμων Υπαξιωματικών Ναυτικού (Σ.Μ.Υ.Ν.) του Πολεμικού Ναυτικού και η φοίτηση διαρκούσε 9 μήνες. Οι προϋποθέσεις εισαγωγής στη σχολή ορίζονταν στην εκάστοτε προκήρυξη. Μετά την αποφοίτησή τους οι δόκιμοι ονομάζονταν Κελευστές Λ.Σ. και εντάσσονταν στο προσωπικό του Λιμενικού Σώματος. Η αποστρατεία τους γίνεται στο βαθμό του Πλοιάρχου Λ.Σ. Η Σχολή Υπαξιωματικών έπαψε να υφίσταται τον Αύγουστο του 2018, όταν η ελληνική κυβέρνηση αναθεώρησε το νομοθετικό πλαίσιο, με το οποίο πλέον υφίστανται μόνο η Σχολή Δοκίμων Σημαιοφόρων και η Σχολή Δοκίμων Λιμενοφυλάκων.
Η Σχολή Δοκίμων Λιμενοφυλάκων, η οποία εδρεύει στον Πειραιά και η φοίτηση διαρκεί δύο χρόνια. Οι προϋποθέσεις εισαγωγής στη σχολή ορίζονται στην εκάστοτε προκήρυξη. Μετά την αποφοίτησή τους από τη σχολή οι δόκιμοι ονομάζονται Λιμενοφύλακες και εντάσσονται στο προσωπικό του Λιμενικού Σώματος. Αποστρατεύονται αναλόγως με τα προσόντα που διαθέτουν με το βαθμό του Υποπλοιάρχου ή Πλωτάρχη Λ.Σ.
Στο Λιμενικό Σώμα - Ελληνική Ακτοφυλακή κατατάσσονται επίσης και εξειδικευμένοι επιστήμονες ως αξιωματικοί απευθείας κατάταξης με το βαθμό του Ανθυποπλοιάρχου Λ.Σ. και με ειδικότητες:
Το 2011 εγκρίθηκε και ο θεσμός του Εθελοντή ακτοφύλακα με συγκεκριμένες αρμοδιότητες πλην των ενόπλων επιχειρήσεων.
Εξωτερικοί σύνδεσμοι
Κατηγορία:Σώματα ασφαλείας Κατηγορία:Ακτοφυλακή Κατηγορία:Ελληνικά σώματα ασφαλείας Κατηγορία:Υπουργείο Ναυτιλίας και Αιγαίου Κατηγορία:Λιμενικό Σώμα Κατηγορία:Διωκτικές Υπηρεσίες ναρκωτικών
Γκιντίκι
= Γκιντίκι (μουσικό σχήμα) = Οι «Γκιντίκι» είναι ένα μουσικό σχήμα που ξεκίνησε να παίζει και να «πειραματίζεται» με την παραδοσιακή μουσική το 2014. Σκοπός του είναι να ξαναπαίξει τη μουσική αυτή στο σήμερα, εμπλουτίζοντάς την με στοιχεία της σύγχρονης ζωής, στοιχεία της πόλης, στοιχεία που θα φέρουν τη νέα γενιά πιο κοντά στην παράδοση. Αποτελείται από τον Τάσο Κοφοδήμο (λαούτο, φωνή), τον Κωνσταντίνο Λάζο (κλαρίνο, γκάιντα, κιθάρα φωνητικά), τον Κωνσταντή Παπακωνσταντίνου (κρουστά) και τον Θοδωρή Σιούτη (βιολί, φωνητικά). Βασικό στοιχείο της μπάντας είναι η διάθεση για αυτοσχεδιασμό, η οποία προκύπτει από τις διαφορετικές μουσικές επιρροές των μελών της. Κάθε live στέκεται ως αφορμή τόσο για πειραματισμό πάνω στις παραδοσιακές μουσικές φόρμες και στους ρυθμούς όσο και για την εδραίωση μιας διαλεκτικής και δυναμικής σχέσης με το κοινό, δημιουργώντας τις συνθήκες για ένα σύγχρονο πανηγύρι. Έτσι, ο ήχος που προκύπτει διαμορφώνεται και εξελίσσεται διαρκώς κρατώντας όμως σταθερή την ταυτότητα και τα ακούσματα των παραδοσιακών οργάνων.
Το 2023 κυκλοφόρησε ο πρώτος δίσκος της μπάντας με τίτλο «AHOY».
* Το Γκιντίκι είναι ένα μικρό βουναλάκι κάτω από τον Κίσσαβο, στη Λάρισα.
Ιστορία
Το Γκιντίκι ως σχήμα δημιουργήθηκε το 2014 στη Θεσσαλονίκη από τον Τάσο Κοφοδήμο (λαούτο, τραγούδι), τον Κωνσταντίνο Λάζο (γκάιντα, κιθάρα, φωνητικά), τον Κωσταντή Παπακωνσταντίνου (κρουστά) και τον Φίλιππο Φασούλα (κλαρίνο τραγούδι). Μέχρι το 2019 το σχήμα δραστηριοποιούνταν εκεί πραγματοποιώντας πολλές εμφανίσεις με ένα πρόγραμμα που συνδύαζε το ρεμπέτικο με την παραδοσιακή μουσική. Από το 2017 στη θέση του Φίλιππου ήρθε ο Χρήστος Δανάς στο βιολί. Με την κάθοδο στην Αθήνα, το 2019, το σχήμα παίρνει την τελική του μορφή με την είσοδο του Θοδωρή Σιούτη (βιολί, φωνητικά). Ο ήχος ανανεώνεται και το σχήμα αποκτά πιο εξωστρεφή διάθεση. Πέρα από τις ταβέρνες και τα μαγαζιά εδραιώνεται στα μεγαλύτερα φεστιβάλ της χώρας.
Αθλητική Ένωση Πάνω Πολεμιδιών
Η Αθλητική Ένωση Πάνω Πολεμιδιών (ή ΑΕΠ Πολεμιδιών) είναι κυπριακή ποδοσφαιρική ομάδα με έδρα τα Πάνω Πολεμίδια της Επαρχίας Λεμεσού.
Γκιντίκι
Μέλη
Τάσος Κοφοδήμος - λαούτο, φωνή (2014-)
Αθλητική Ένωση Πάνω Πολεμιδιών
Ιστορία
Η ΑΕΠ ιδρύθηκε το 2012. Αρχικά εντάχθηκε στην Επαρχιακή Ποδοσφαιρική Ομοσπονδία Λεμεσού (ΕΠΟΛ). Έως το 2019 κατέκτησε 4 φορές το πρωτάθλημα της ομοσπονδίας και διεκδίκησε την ένταξη της στην Επίλεκτη κατηγορία ΣΤΟΚ μέσω του πρωταθλήματος ένταξης, κάτι το οποίο κατάφερε στα πλαίσια του Πρωταθλήματος Ένταξης ΣΤΟΚ 2019.
Γκιντίκι
Μέλη
Κωνσταντίνος Λάζος - κλαρίνο, γκάιντα, κιθάρα φωνητικά (2014-)
Αθλητική Ένωση Πάνω Πολεμιδιών
Δείτε επίσης
Κατηγορία:Αθλητικοί σύλλογοι Επαρχίας Λεμεσού Κατηγορία:Ιδρύσεις ποδοσφαιρικών ομάδων το 2012 Κατηγορία:Ποδοσφαιρικές ομάδες Κύπρου (ανδρών) Κατηγορία:Πάνω Πολεμίδια
Γκιντίκι
Μέλη
Κωνσταντής Παπακωνσταντίνου - κρουστά (2014-)
Θοδωρής Σιούτης - βιολί, φωνητικά (2020-)
Γ΄ κατηγορία ποδοσφαίρου ανδρών Κύπρου 1997-98
Η Γ΄ κατηγορία ποδοσφαίρου ανδρών Κύπρου 1997-98 ήταν η 27η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η ΑΕΖ Ζακακίου για 2η φορά στην ιστορία της.
Γκιντίκι
Μέλη
Αλέξανδρος Καρλής - κόντρα μπάσο (2023-)
Γ΄ κατηγορία ποδοσφαίρου ανδρών Κύπρου 1997-98
Σύστημα διεξαγωγής
Στο πρωτάθλημα της Γ΄ κατηγορίας 1997-98 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 1998-99. Οι τρεις τελευταίες ομάδες υποβιβάστηκαν στο πρωτάθλημα Δ΄ κατηγορίας 1998-99.
Γκιντίκι
Πρώην μέλη
Χριστόφορος Αλεξίου (2014-2015)
Φίλιππος Φασούλας (2014-2017)
Γ΄ κατηγορία ποδοσφαίρου ανδρών Κύπρου 1997-98
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Γκιντίκι
Πρώην μέλη
Χρήστος Δανάς (2017-2019)
Γ΄ κατηγορία ποδοσφαίρου ανδρών Κύπρου 1997-98
Αλλαγές σε σχέση με την περίοδο 1996-97
Ομάδες που προήχθησαν στην Β΄ κατηγορία 1997-98
Ομάδες που διαβαθμίστηκαν στην Δ΄ κατηγορία 1997-98:
Γκιντίκι
Πρώην μέλη
Γιάννης Ριζόπουλος (2019-2020)
Γ΄ κατηγορία ποδοσφαίρου ανδρών Κύπρου 1997-98
Αλλαγές σε σχέση με την περίοδο 1996-97
Ομάδες που διαβαθμίστηκαν από την Β΄ κατηγορία 1996-97
Γκιντίκι
Δισκογραφία
αριστερά|μικρογραφία|196x196εσ|Gidiki_Ahoy (2023)
YouTube:
Γ΄ κατηγορία ποδοσφαίρου ανδρών Κύπρου 1997-98
Αλλαγές σε σχέση με την περίοδο 1996-97
Ομάδες που προήχθησαν από την Δ΄ κατηγορία 1996-97:
Γκιντίκι
Δισκογραφία
https://www.youtube.com/watch?v=IO1rZwfaE5s&list=PLA3854RjSrORntJxGWXCK_1SL5FDqP3Yz
Γ΄ κατηγορία ποδοσφαίρου ανδρών Κύπρου 1997-98
Αλλαγές σε σχέση με την περίοδο 1996-97
1 Ο Αχιλλέας Αγίου Θεράποντα συγχωνεύθηκε με την ΑΕΚ Καθολικής δημιουργώντας την ομάδα ΑΕΚ/Αχιλλέας Αγίου Θεράποντα που πήρε τη θέση του Αχιλλέα στο πρωτάθλημα Γ΄ κατηγορίας 1997-98.
Βαθμολογία
Η τελική βαθμολογία του πρωταθλήματος ήταν:
Γκιντίκι
Δισκογραφία
https://open.spotify.com/artist/2uaX6rn6XCWsPullhxA6hA?si=0imh-6VdTUOI8lpQbQjPCQ
Γ΄ κατηγορία ποδοσφαίρου ανδρών Κύπρου 1997-98
Βαθμολογία
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Γ΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1997-1998
Τζον Θιούν
Ο Τζον Ράντολφ Θουν (αγγλ. John Randolph Thune, 7 Ιανουαρίου 1961), είναι Αμερικανός πολιτικός, που υπηρετεί ως Γερουσιαστής των Ηνωμένων Πολιτειών για την Νότια Ντακότα από το 2005. Από το 2021, είναι Υφηγητής της Μειοψηφίας της Γερουσίας των Ηνωμένων Πολιτειών. Είναι μέλος του Ρεπουμπλικανικού Κόμματος.
Από το 2019 έως το 2021, διατέλεσε Υφηγητής της Πλειοψηφίας της Γερουσίας.